**ELŐTERJESZTÉS**

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottsága 2022. április 26–i ülésére**

**Javaslat egyéb sportcélú kiadások, támogatások felhasználására**

Szombathely Megyei Jogú Város Önkormányzata mindenkori költségvetési rendelete minden évben biztosít támogatást a szombathelyi székhellyel rendelkező, a város területén működő sportszervezetek részére. Az Önkormányzat 2022. évi pénzügyi mozgásterét a kormányzati intézkedések és a megváltozott gazdasági környezet alapvetően befolyásolja. A rendkívül nagymértékű forráskiesés jelentős mértékben meghatározza az Önkormányzat sport feladatainak finanszírozását.

Az elmúlt években kialakult finanszírozási struktúra, valamint a járványhelyzetből adódó gazdasági helyzet eredményeként szükségessé vált egy sportfinanszírozási rendszer kialakítása. A sportfinanszírozási rendszert Szombathely Megyei Jogú Város Közgyűlésének hatáskörében eljárva Szombathely Megyei Jogú Város polgármestere a 22/2021. (II.25.) PM. sz. határozatával jóváhagyta. A sportfinanszírozási rendszer többek között meghatározza a támogatottak körét és sorrendjét, valamint konkrét finanszírozási szempontokat határoz meg.

Szombathely Megyei Jogú Város Önkormányzata – lehetőségeihez mérten – az idei évben is támogatást biztosít a város sportszervezeteinek, ugyanakkor fenntartási és működési kötelezettséget egyetlen sportszervezet esetében sem tud vállalni. A támogatás célja, hogy teljesítményorientált jellege mellett megőrizzük értékeinket, emellett érvényesüljenek Szombathely város sportkoncepciójának célkitűzései is. Továbbra is kiemelten kell támogatni a város számára rendkívüli értéket jelentő, hosszú idő óta rendszeresen kiemelkedő eredményeket elérő, valamint a nagy sporttársadalmi jelentőséggel bíró sportszervezeteket, illetve azok szakosztályait.

Szombathely Megyei Jogú Város Önkormányzata Közgyűlése a 2/2022.(III.1.) számú önkormányzati rendeletében jóváhagyta az Önkormányzat 2022. évi költségvetését, amelynek 14. számú mellékletében a sport ágazat kiadásai tételsorai között az „Egyéb sportcélú kiadások, támogatások” tételsoron 50.000 e Ft. előirányzatot biztosított.

Az Önkormányzat sporttámogatásairól – a rendelkezésre álló keretösszeg alapján – a sportról szóló 6/2002. (III. 28.) önkormányzati rendeletben foglaltak szerint, valamint Szombathely Megyei Jogú Város sportfinanszírozási rendszere alapján a sport ügyeket ellátó bizottság jogosult dönteni.

Szombathely Megyei Jogú Város Önkormányzata a kötelező önkormányzati feladatokon, valamint a kiemelt sportfinanszírozásokon túl, a költségvetési soron rendelkezésre álló pénzügyi fedezet és a sportfinanszírozás szempontrendszere alapján továbbra is támogatni kívánja a szombathelyi székhelyű sportszervezetek 2022. évi működését és tevékenységét.

A szombathelyi székhelyű sportszervezetek támogatásának pénzügyi fedezetének biztosítása az alábbiak szerint történhet:

* „Egyéb sportcélú kiadások, támogatások” tételsor 2022. évi eredeti előirányzata (50.000 e Ft)
* 2021. évi maradvány a közgyűlési jóváhagyást követően (12.000 e Ft)

Előzőek figyelembevétele alapján 2022. évben a következő sportszervezetek támogatása javasolt:

* AVUS;
* Delfin SE;
* eSport Szombathely Sportegyesület;
* Szombathely Crushers Amerikai Football Egyesület;
* Szombathelyi Asztalitenisz Kör;
* Szombathelyi Dobó SE;
* Szombathelyi Egyetemi Sportegyesület;
* Szombathelyi Vívóakadémia Sportegyesület;
* szombathelyi székhelyű kisebb sportszervezetek működésének és tevékenységének támogatása (pályázat)
* Szombathelyi Sportközpont és Sportiskola Nonprofit Kft. szervezésében és lebonyolításában működő óvodai és iskolai úszásoktatás feladatainak támogatása

A fenti sportszervezetek a korábbi években a sport ágazat kiadásai között külön tételsoron részesültek támogatásban, a sikerek fenntartása érdekében és a versenysport utánpótlás-bázisának biztosítása érdekében javasolt a támogatásuk.

Az Önkormányzat önként vállalt feladatai közé tartozik a minden évben megrendezésre kerülő Sportkarácsony, valamint a hagyományos Horváth Zoltán emléktorna, mely rendezvények pénzügyi fedezetét az Önkormányzat a korábbi évekhez hasonlóan 2022. évben is támogatni kívánja.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2022. április „ ”**

**/: Dr. László Győző :/**

**HATÁROZATI JAVASLAT**

**…../2022. (IV.26.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága az egyéb sportcélú kiadások, támogatások felhasználására vonatkozó javaslatot megtárgyalta és az önkormányzat 2022. évi költségvetésről szóló önkormányzati rendelet 11. § (5) bekezdése és a sportról szóló 6/2002. (III.28.) önkormányzati rendelet 8. § (3) bekezdése alapján támogatja, hogy az „Egyéb sportcélú kiadások, támogatások” tételsoron lévő összeg és a 2021. évi maradványa közgyűlési jóváhagyást követően az alábbi táblázat alapján kerüljön felhasználásra:

|  |  |  |
| --- | --- | --- |
| **Megnevezés** | **Előirányzat (e Ft)** | **2021. évi maradvány jóváhagyását követően (e Ft)** |
| AVUS támogatása | 4.000 | 1.000 |
| Delfin SE támogatása | 8.000 | 2.000 |
| eSport Szombathely Sportegyesület támogatása | 500 | 500 |
| Szombathely Crushers Amerikai Football Egyesület támogatása | 3.000 | 0 |
| Szombathelyi Asztalitenisz Kör támogatása | 5.000 | 0 |
| Szombathelyi Dobó SE támogatása | 5.000 | 0 |
| Szombathelyi Egyetemi Sportegyesület támogatása | 3.000 | 0 |
| Szombathelyi Vívóakadémia Sportegyesület | 5.000 | 0 |
| szombathelyi székhelyű kisebb sportszervezetek működésének és tevékenységének támogatása  | 13.500 | 0 |
| Szombathelyi Sportközpont és Sportiskola Nonprofit Kft. – óvodai és iskolai úszásoktatás feladatainak támogatása | 3.000 | 3.000 |
| Szombathelyi Sportközpont és Sportiskola Nonprofit Kft. – kiemelkedő sporteredmények jutalmazása (Sportkarácsony) | 0 | 3.500 |
| Falco KC Szombathely Kft. – Horváth Zoltán emléktorna | 0 | 2.000 |

1. A Bizottság felkéri a polgármestert a támogatási szerződések aláírására.

**Felelős:** Dr. Nemény András polgármester

Dr. László Győző alpolgármester

 Tóth Kálmán, a Bizottság elnöke

 Dr. Károlyi Ákos jegyző

 (A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó osztály vezetője

 Kovács Balázs, a Sport és Ifjúsági Iroda vezetője).

**Határidő:** azonnal, illetve a 2021. évi maradvány Közgyűlés általi jóváhagyását követően